CELEX: 32016D0108
Language: hu
Date: 2016-01-27 00:00:00
Title: A Bizottság (EU) 2016/108 végrehajtási határozata (2016. január 27.) a 2-butanon-peroxid 1. és 2. terméktípusba tartozó biocid termékekben felhasználható létező hatóanyagként történő jóváhagyásának megtagadásáról (EGT-vonatkozású szöveg)

28.1.2016   
            
            
               HU
            
            
               Az Európai Unió Hivatalos Lapja
            
            
               L 21/83
            
         A BIZOTTSÁG (EU) 2016/108 VÉGREHAJTÁSI HATÁROZATA
   (2016. január 27.)
   a 2-butanon-peroxid 1. és 2. terméktípusba tartozó biocid termékekben felhasználható létező hatóanyagként történő jóváhagyásának megtagadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:
   
               (1)
            
            
               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzéken szerepel a 2-butanon-peroxid.
            
         
               (2)
            
            
               Az 1062/2014/EU felhatalmazáson alapuló rendelet 12. cikkének (3) bekezdésének megfelelően az Európai Vegyianyag-ügynökség értesítette a Bizottságot, hogy minden résztvevő visszalépett a 2-butanon-peroxidnak az 1. és 2. terméktípusba tartozó biocid termékekben való felhasználására vonatkozó felülvizsgálati programban való részvételtől.
            
         
               (3)
            
            
               Ezért a 2-butanon-peroxidot 1. és 2. terméktípusba tartozó biocid termékekben felhasználható létező hatóanyagként nem indokolt jóváhagyni.
            
         
               (4)
            
            
               Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2-butanon-peroxid hatóanyag (EK-szám: 215-661-2, CAS-szám: 1338-23-4) 1. és 2. terméktípusba tartozó biocid termékekben való felhasználását a Bizottság nem hagyja jóvá.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. január 27-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).